मुक्तिनाथ मन्दिर (पनौती)
मुक्तिनाथ मन्दिर पनौती, काभ्रेपलाञ्चोक जिल्लाको एउटा हिन्दू मन्दिर हो। यस मन्दिर मुस्ताङमा रहेको मुक्तिनाथमा तीर्थयात्रीमा जान नसक्ने बच्चाहरू, बूढाबूढी र अशक्तहरूका लागि यो मन्दिर स्थापना भएको हो। मुक्तिनाथ मन्दिरको स्थापना वि.सं आश्विन २०७८ सालमा भएको हो।

इतिहास 
पनौतीको मुक्तिनाथ मन्दिर मुस्ताङमा रहेको मुक्तिनाथ मन्दिरको प्रतिकृति हो र यस मन्दिरमा मुस्ताङकै मुक्तिनाथ जस्तो पूजा विधि हुन्छ। त्यहाँको कमलनयनाचार्यबाट अनुमति लिएर मन्दिर निर्माण काम सुरु भएको थियो। मुक्तिनाथ जान नसक्ने बच्चाहरू, बूढाबूढी र अशक्तहरूका लागि यो मन्दिर स्थापना भएको हो। मन्दिर निर्माण गर्न कुल रकम बागमती प्रदेश र पनौती नगरपालिका सरकारबाट २५/२५ लाख, चन्दा र महायज्ञबाट १ करोड ६७ सङ्कलन गरिएको थियो। निर्माणका क्रममा १ करोड ५९ लाख मात्रै खर्च भएको थियो। २०७४ साल असोज ४ गते मन्दिरको शिलान्यास भएको थियो र ४ वर्ष पछि निर्माण काम सकियो।

सन्दर्भ सामग्रीहरू 

काभ्रेपलाञ्चोक जिल्लाका मन्दिरहरू
नेपालका विष्णु मन्दिरहरू